text: La mare de Déu del Claustre | Descriu
  Per Carme Pinyana	 Última actualització 30 Mai, 2021 247
  Anna Punsoda (Barcelona, 1985) va guanyar amb aquesta novel·la el premi Roc Boronat 2018.
  Com diu Joan Safont a El Nacional.cat, "a partir d'un fet traumàtic com el que la protagonista -d'uns 30 anys i originària, com l'autora, de les terres de Lleida- viu en la infantesa, relatat sense erotisme amb la innocència d'una nena que no acaba d'entendre la situació, a la vida de la Claustre se succeeïxen els trastorns alimentaris com a forma d'intentar controlar un cos que pateix l'ansietat i l'angoixa, intents de suïcidi i autolesions, dificultats de relació, crisis d'identitat, relacions fallides, la vivència traumàtica i problematitzada del sexe, dificultat d'estimar i confiar en els altres i tot un llarg reguitzell de vivències -totes elles típiques en infàncies marcades per l'abús-, on destaca especialment una relació difícil amb la mare, un dels temes cabdals de la novel·la."
  Hi ha un seguit de novel·les contemporànies que palesen una relació malaltissa, o si més no, poc convencional, de mares amb filles: Chloé Exposito (Boja: https://descriu.org/els-7-dies-que-vam-viure-perillosament/), Eva Baltasar (Permagel: https://descriu.org/la-suicida-esteta/), Maria Escalas (Sara i els silencis: https://descriu.org/infidelitat-partitures-quimio-i-bones-amigues/)… i aquesta d'Anna Punsoda n'és una altra. Mares depressives o excessivament dominants, que en definitiva no ofereixen el que les filles esperaven d'elles i acaben per no deixar-les desenvolupar una personalitat plena i feliç.
  La duresa de la novel·la és difícil de pair, no només per les greus seqüeles que li queden a la protagonista -que li impedeixen mantenir una vida mínimament satisfactòria-, sinó per la falta d'empatia en general i especialment amb la imatge familiar ideal, que se suposa de ha de proporcionar seguretat, educació i nodriment.
  M'ha agradat conèixer que hi ha xiquetes que els posen de nom Claustre, per la mare de déu de Solsona. Entra en la llista de noms extravagants com Pilar, Lledó, Avellà, Camí, Montserrat…
  Anna Punsoda, l'autora.
  Autora: Anna Punsoda i Ricart
  abusos en l'àmbit familiarAmsterdamAnna Punsodallibres en catalàmare depressivamatrofòbianovel·lapare borratxo